Προετοιμασία για Έγκλημα

Προετοιμασία για Έγκλημα (αγγλικά: Dressed to Kill) είναι αμερικανική ταινία του 1980 του είδους ερωτικό θρίλερ/σλάσερ σε σκηνοθεσία του Μπράιαν ντε Πάλμα και πρωταγωνιστούν οι Μάικλ Κέιν, Άντζι Ντίκινσον, Νάνσυ Άλλεν και Κιθ Γκόρντον. Η υπόθεση επικεντρώνεται σε μια νεοϋρκέζα νοικοκυρά η οποία δολοφονείται άγρια σε έναν ανελκυστήρα, και στη συνέχεια ακολουθεί τη ζωή του ψυχιάτρου της, του έφηβου γιου της, και μιας πόρνης που ήταν μάρτυρας στη δολοφονία της. Ο Πίνο Ντονάτζο συνέθεσε τη μουσική επένδυση της ταινίας. Κυκλοφόρησε το καλοκαίρι του 1980 και αποτέλεσε μεγάλη επιτυχία αποφέροντας συνολικά πάνω από 30 εκατομμύρια δολάρια. Έλαβε κυρίως θετικές κριτικές.

 Η Κέιτ Μίλερ είναι μια σεξουαλικά απογοητευμένη νοικοκυρά που κάνει θεραπεία με τον νεοϋρκέζο ψυχίατρο Δόκτωρ Ρόμπερτ Έλιοτ. Κατά τη διάρκεια του ραντεβού, η Κέιτ επιχειρεί να τον παρασύρει ερωτικά, αλλά ο Έλιοτ δεν ανταποκρίνεται στο φλερτ της. Η Κέιτ πηγαίνει στο Μητροπολιτικό Μουσείο Τέχνης, όπου δέχεται ένα απρόσμενο φλερτ με έναν μυστηριώδη ξένο. Η Κέιτ και ο ξένος παρακολουθούν ο ένας τον άλλον μέσα στο μουσείο μέχρις ότου καταλήγουν μαζί έξω, όπου η Κέιτ τον συνοδεύει στο ταξί. Έπειτα πηγαίνουν στο διαμέρισμά του όπου κάνουν σεξ. Ώρες αργότερα, η Κέιτ ξυπνά και αποφασίζει να φύγει κρυφά ενώ ο άνδρας, Γουόρεν Λόκμαν, κοιμάται. Η Κέιτ αφήνει στο γραφείο του ένα σημείωμα και βρίσκει ένα έγγραφο που αναφέρει ότι ο Γουόρεν προσβάλλεται από μια σεξουαλικώς μεταδιδόμενη ασθένεια. Τρομοκρατημένη, φεύγει από το διαμέρισμα. Λόγω της βιασύνης της, ξεχνάει τη βέρα της στο κομοδίνο, και επιστρέφει για να το πάρει πίσω. Οι πόρτες του ανελκυστήρα ανοίγουν και εκεί βρίσκεται η φιγούρα μιας ψηλής, ξανθιάς γυναίκας, με σκούρα γυαλιά ηλίου, η οποία κρατάει ένα ξυράφι. Η Κέιτ μαχαιρώνεται μέχρι θανάτου στον ανελκυστήρα. Ένα ακριβοπληρωμένο κωλ γκερλ, η Λιζ Μπλέικ, πέφτει τυχαία πάνω στο πτώμα. Βλέπει φευγαλέα το δολοφόνο στο κυρτό κάτοπτρο του ανελκυστήρα, και στη συνέχεια γίνεται ο κύριος ύποπτος για το φόνο, καθώς και ο επόμενος στόχος του δολοφόνου. Ο Δόκτωρ Έλιοτ λαμβάνει ένα παράξενο μήνυμα στον τηλεφωνητή του από την "Μπόμπι", μια τρανσέξουαλ ασθενή. Η Μπόμπι χλευάζει τον ψυχίατρο για διακοπή των περιόδων θεραπείας τους, προφανώς επειδή ο Έλιοτ αρνείται να υπογράψει τα απαραίτητα έγγραφα για την Μπόμπι να κάνει χειρουργική επέμβαση επαναπροσδιορισμού φύλου. Ο Έλιοτ προσπαθεί να πείσει τον Δόκτωρ Λέβι, τον καινούριο γιατρό της ασθενούς, ότι η Μπόμπι αποτελεί κίνδυνο τόσο για τον εαυτό της όσο και για τους άλλους. Ο αστυνομικός ντετέκτιβ Μαρίνο (Ντένις Φραντς) είναι σκεπτικός για την ιστορία της Λιζ, εν μέρει λόγω του επαγγέλματός της, οπότε η Λιζ ενώνει τις δυνάμεις της με τον εκδικητικό γιο της Κέιτ, Πίτερ, (Κιθ Γκόρντον), για να βρουν το δολοφόνο. Ο Πίτερ, ένας εφευρέτης, χρησιμοποιεί μια σειρά από χειροποίητες ακουστικές συσκευές και κάμερες, για να καταγράφει τους ασθενείς που φεύγουν από το γραφείο του Έλιοτ. Εντοπίζουν την Μπόμπι στην κάμερα, και σύντομα η Λιζ καταδιώκεται από μια ψηλή ξανθιά με γυαλιά ηλίου. Στη συνέχεια αρκετές απόπειρες επίθεσης γίνονται στη ζωή της Λιζ. Μία, στο μετρό της Νέας Υόρκης, όπου αποτράπηκε από τον Πίτερ, ο οποίος ψεκάζει την Μπόμπι με χειροποίητο δακρυγόνο. Η Λιζ και ο Πίτερ σχεδιάζουν να μάθουν το πραγματικό όνομα της Μπόμπι με το να μπουν στο γραφείο του Δόκτωρ Έλιοτ. Η Λιζ δελεάζει τον θεραπευτή με το να γδυθεί μπροστά του, αποσπώντας του την προσοχή αρκετά, για να τον κάνει να βγει για λίγο έξω και να τσεκάρει το βιβλίο με τα ραντεβού του. Ο Πίτερ ενώ παρακολουθεί από το παράθυρο, μια ξανθιά εμφανίζεται και τον τραβάει. Όταν η Λιζ επιστρέφει, αντιμετωπίζει την ξανθιά με το ξυράφι. Η ξανθιά απ' έξω πυροβολεί την ξανθιά μέσα, με αποτέλεσμα να πέσει η περούκα και να αποκαλυφθεί ότι η Μπόμπι είναι στην ουσία ο Δόκτωρ Έλιοτ. Η ξανθιά που πυροβόλησε την Μπόμπι είναι στην πραγματικότητα αστυνομικός, αποκαλύπτοντας ότι ακολούθησε τη Λιζ. Ο Έλιοτ συλλαμβάνεται και οδηγείται στο ψυχιατρείο. Ο Δόκτωρ Λέβι εξηγεί αργότερα στη Λιζ ότι ο Έλιοτ ήθελε να γίνει γυναίκα, αλλά η αρσενική του πλευρά δεν του επέτρεπε να προχωρήσει σε αυτήν την επέμβαση. Κάθε φορά που μια γυναίκα προκαλούσε σεξουαλικά τον Έλιοτ, η Μπόμπι, που αντιπροσώπευε την ασταθή, γυναικεία πλευρά της προσωπικότητας του γιατρού, ένιωθε απειλούμενη σε σημείο που τελικά έγινε δολοφόνος. Ο Δόκτωρ Λέβι το συνειδητοποίησε στην τελευταία του συζήτηση με τον Έλιοτ, συνεπώς κάλεσε την αστυνομία, η οποία με τη βοήθειά του έκανε το καθήκον της. Στο τέλος, ο Έλιοτ δραπετεύει από το ψυχιατρείο και για να εκδικηθεί τη Λιζ, της κόβει το λαρύγγι. Εκείνη ξυπνά ουρλιάζοντας και ο Πίτερ σπεύδει στο πλάι της, συνειδητοποιώντας ότι απλώς ονειρευόταν. Μάικλ Κέιν ως Δόκτωρ Ρόμπερτ Έλιοτ/Μπόμπι Άντζι Ντίκινσον ως Κέιτ Μίλερ Νάνσυ Άλεν ως Λιζ Μπλέικ Κιθ Γκόρντον ως Πίτερ Μίλερ Ντένις Φραντς ως Ντετέκτιβ Μαρίνο Ντέιβιντ Μαργκιλιές ως Δόκτωρ Λέβι Κεν Μπέικερ ως Γουόρεν Λόκμαν Σουζάνα Κλεμ ως Μπέτι Λιους Μπράντον Μάγκαρτ ως Κλίβλαντ Σαμ Γουίλιαμ Φίνλι ως η φωνή της Μπόμπι Προετοιμασία για Έγκλημα στην IMDb